Španielska hra

**Španielska hra** vzniká po ťahoch:
*1. e4 e5
*2. Jf3 Jc6
*3. Sb5
Toto otvorenie je známe už niekoľko storočí. Aj v súčasnosti má značnú popularitu. V Španielskej hre, na rozdiel od iných otvorených hier, často prevládajú strategické prvky nad taktickými.

## Berlínska obrana (C65-C66)

*1. e4 e5
*2. Jf3 Jc6
*3. Sb5 Jf6
Berlínska obrana je jedným z najstarších spôsobov rozohrávania Španielskej hry. Bola rozšírená na prelome 19. a 20. storočia. Potom sa na dlhý čas z turnajov stratila, ale v posledných rokoch opäť prišla do módy. S úspechom ju používa napríklad majster sveta Vladimír Kramnik.
*4. O-O Jxe4
Takto sa hráva najčastejšie. Teraz má biely dve možnosti, ako vyrovnať počet pešiakov.

*a)5. Ve1
Je to jednoduchší, ale menej populárny spôsob. Čierny ľahko vyrovná hru.
*5. ... Jd6
*6. Jxe5
**a1)6. ... Se7
**7. Sd3 alebo 7. Sf1
**a2)6. ... Jxe5
**7. Vxe5+ Se7
**8. Sd3

*b) 5. d4(!)
Aktívny postup, po ktorom to čierny nemá také jednoduché. Teraz nie je veľmi dobré
*b1)5. ... exd4
*6. Ve1 d5
*7. Jxd4 Sd6!
To je jediný ťah, ktorý zabraňuje prehre čierneho. Vzniká tzv. *Rižský variant*.
*8. Jxc6 Sxh2+!
*9. Kh1!
Po 9. Kxh2 Dh4+ čierny remizuje *večným šachom*.
*9. ... Dh4
*10. Vxe4+! dxe4
*11. Dd8+! Dxd8
*12. Jxd8 Kxd8
*13 Kxh2
Teraz je hra materiálne približne vyrovnaná. Biely má dve ľahké figúry proti čiernej veži a dvom pešiakom. Dvojica bielych strelcov však vyvinie veľkú aktivitu a navyše čierni pešiaci na kráľovskom krídle môžu byť po prípadných ťahoch bieleho g4 a Kg3 zablokovaní.

Namiesto *Rižskéhu variantu* má čierny dve dobré pokračovania.
*b2)5. ... Jd6
*6. Sxc6 dxc6
*7. dxe5 Jf5
*8. Dxd8+ Kxd8
*9. Jc3

*b3)5. ... Se7
*6. De2 Jd6
*7. Sxc6 bxc6
*8. dxe5 Jb7

## Birdov variant (C61)
*1. e4 e5
*2. Jf3 Jc6
*3. Sb5 Jd4
Autorom je Angličan Henry E. Bird(1830 - 1908). Variant sa používa málo. Biely pokračuje 
*4. Jxd4 exd4 
*5. 0-0 Sc5
*6. Sc4

Čierny má na výber viacero možností, môže skúsiť priame *6. … d6* po čom biely najlepšie urobí, ak sa bude snažiť dobiť čierneho pešiaka na poli d4. Biely najčastejšie pokračuje *7. c3 c6 8. d3 0-0* a hra je vyrovnaná. Čierny môže v 6. ťahu skúsiť aj priame *6. … Dh4!?*. Biely pokračuje: *7. d3 Je7 8. Jd2 0-0* s rovnomernou pozíciou pre obe strany.

## Breyerov variant (C94-C95)
*1. e4 e5
*2. Jf3 Jc6
*3. Sb5 a6
*4. Sa4 Jf6
*5. O-O Se7
*6. Ve1 b5
*7. Sb3 d6
*8. c3 O-O
*9. h3 Jb8
Autorom je Maďarský šachista, žijúci v Bratislave Július (Gyula) Breyer (1893 - 1921). Variant bol podrobne rozpracovaný hlavne v bývalom ZSSR a používa sa aj dnes.

## Čigorinov variant (C96-C99)
*1. e4 e5
*2. Jf3 Jc6
*3. Sb5 a6
*4. Sa4 Jf6
*5. O-O Se7
*6. Ve1 b5
*7. Sb3 d6
*8. c3 O-O
*9. h3 Ja5
*10. Sc2 c5
*11. d4 Dc7
Autorom je ruský veľmajster Michail Čigorin. Jeden z najobľúbenejších variantov Španielskej hry. V polovici 20. storočia sice upadol do nemilosti, ale v 70. rokoch znovu prišiel do módy. Čierny v tomto variante vsádza hlavne na pevnú obranu.

## Jänischov gambit (C63)
*1. e4 e5
*2. Jf3 Jc6
*3. Sb5 f5
Biely má niekoľko dobrých možností: 4. d3, 4. Jc3, 4. d4, 4. Sxc6, 4. exf5, 4. De2
Zvyčajne vedie Jänischov gambit k obojstranne ostrej hre. Používa sa aj dnes, hlavne medzi hráčmi nižšej úrovne.

Existuje aj "odložený variant" Jänischovho gambitu:
*1. e4 e5
*2. Jf3 Jc6
*3. Sb5 a6
*4. Sa4 f5
Používa sa pomerne málo.

## Marshallov útok (C89)

*1. e4 e5
*2. Jf3 Jc6
*3. Sb5 a6
*4. Sa4 Jf6
*5. O-O Se7
*6. Ve1 b5
*7. Sb3 O-O
*8. c3 d5
*9. exd5 Jxd5
*10. Jxe5 Jxe5
*11. Vxe5
Autorom je americký veľmajster Frank Marshall. Marshallov útok bol voľakedy obávanou zbraňou čiernych v Španielskej hre. Biely sa mu často vyhol hrajúc namiesto 8. c3 ťah 8. a4 (tzv "Anti-marshall"). Plánom čierneho je za cenu obete pešiaka rozvinúť silný útok proti bielemu kráľovi. So zlepšujúcou sa technikou obrany sa Marshallov útok začal hrať viac pozične, ako útočne. V súčasnosti sa moc často nepoužíva.

## Otvorený variant (C80-C83)
*1. e4 e5
*2. Jf3 Jc6
*3. Sb5 a6
*4. Sa4 Jf6
*5. O-O Jxe4
Najčastejšie pokračovanie:
*6. d4 b5
*7. Sb3 d5
*8 dxe5 Se6
Teraz má biely tieto dobré možnosti: 9. c3, 9. Jbd2, 9. De2, 9. Se3.
Otvorený variant Španielskej hry vedie obvykle k živej, figúrovej hre. Bol populárny hlavne v prvej polovici 20. storočia. Ukázalo sa však, že biely má obvykle lepšie výhliadky na úspech a záujem oň poklesol.

## Steinitzova obrana (C62)

Klasickú Steinitzovu obranu:
*1. e4 e5
*2. Jf3 Jc6
*3. Sb5 d6
*4. d4
Zaviedol do praxe 1. majster sveta v šachu Wilhelm Steinitz. V tomto variante má čierny dosť stiesnenú a pasívnu pozíciu.
Pre čierneho nádejnejšia a aj používanejšia je Moderná (alebo odložená) Steinitzova obrana(C71-C76), ktorá vzniká po ťahoch:
*1. e4 e5
*2. Jf3 Jc6
*3. Sb5 a6
*4. Sa4 d6
*5. c3 Sd7
*6. d4 Jge7

## Výmenný variant (C68-C69)
*1. e4 e5
*2. Jf3 Jc6
*3. Sb5 a6
*4. Sxc6 dxc6
Jeden z najstarších variantov Španielskej hry. Teraz nie je dobré 5. Jxe5, pretože príde 5. ... Dd4! a čierny získa výhodu.
Vo výmennom variante sa výrazne prejavujú dva strategické činitele. Čierny má na c-stĺpci dvojpešiaka, čo je hlavne v koncovke veľká výhoda pre bieleho. Zároveň má čierny aj dvojicu strelcov a to je výhoda preňho. Plánom bieleho je pomocou výmien figúr čo najviac zjednodušiť pozíciu. čierny sa zasa musí snažiť využiť svoju dvojicu strelcov k aktívnej a útočnej hre.

## Zajcevov variant (C92)
*1. e4 e5
*2. Jf3 Jc6
*3. Sb5 a6
*4. Sa4 Jf6
*5. O-O Se7
*6. Ve1 b5
*7. Sb3 d6
*8. c3 O-O
*9. h3 Sb7
Moderný a v súčasnosti populárny variant. Je veľmi podrobne rozpracovaný, niektoré varianty sú analyzované až nad 30. ťah.

## Rižský variant (C80)
*1. e4 e5 
*2. Jf3 Jc6 
*3. Sb5 a6 
*4. Sa4 Jf6 
*5. O-O Jxe4 
*6. d4

Kde čierny môže pokračovať 6. ... exd4!?. 

Rižsky variant môže viesť k množstvu divokých kombinačných zápletok, avšak ak biely volí podľa teórie presné ťahy, dosiahne rýchlej remízy, alebo lepšej koncovky.

## Externé odkazy
* Rižský variant na Sach.7x.cz  

Kategória:Otvorené hry